لندن (مانیٹرنگ ڈیسک) کورونا دَین تون مون تننگ اُلس کن داخس سخت الو ہراخس کہ گوازی گر تے کن لگنگ اٹی ءِ۔ کوویڈ 19 آن رکھنگ ءِ پک کننگ کن سخت کورونا پروٹوکول گوازی گرتا جون اٹ پِت انا وڑاٹ لگنگ اٹی ءِ۔ بائیو سیکور چاگڑد نا خلاف ورزی آ انگلینڈ نا فاسٹ باولر جوفر آرچر ءِ ویسٹ انڈیز نا برخلاف ارٹمیکو ٹیسٹ آن سزا ترسا کشانو تو داسہ کاؤنٹی کرکٹر شیدائی تتون فوٹو ہلنگ آ ڈراپ کننگانے۔ کینٹ آن تعلق تخوک آ 19 سال نا کرکٹر جورڈن کاکس ریکارڈ پرغوک ءُُ بیٹنگ اس کرسا ڈبل سنچری جوڑ کرسا ٹیم ءِ سرسہبی تو تس ولے داسہ او کورونا پروٹول نا خلاف ورزی آ بروک آ میچ آن کشنگانے۔ ورنا غا بیٹسمین 238 رنز نا ڈائی اس گوازی کرے ہراٹی او 570 بال گوازی کرسا 47 فور و 3 سکس انا کمک اٹ ڈبل سنچری جوڑ کرے۔ جورڈرن کاکس کورونا پروٹوکولز نا برخلاف شیدائی تا اسہ ڈل اسے تون فوٹو اس ہلفے ہرا اودے بھاز کبین لگا او او بروک آ میچ اکن ٹیم آن ڈراپ کننگانے۔
